
	COMISIA JURIDICĂ,

   DE DISCIPLINĂ ŞI IMUNITĂŢI
	
	                   București, 9 noiembrie 2021
                   Nr.4c-13/741/28.09.2021 
                   PLx. 388/2021


A V I Z 

asupra

Proiectului de Lege privind aprobarea Ordonanţei de urgenţã a Guvernului nr.67/2021 pentru modificarea Ordonanţei de urgenţă a Guvernului nr.110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie – IMM INVEST ROMÂNIA, a Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, aprobată prin art.II din Ordonanţa de urgenţă a Guvernului nr.42/2020 şi a Ordonanţei de urgenţă a Guvernului nr.16/2021 pentru modificarea şi completarea Ordonanţei de urgenţă a Guvernului nr.110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie – IMM INVEST ROMÂNIA, precum şi pentru modificarea şi completarea Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, aprobată prin art.II din Ordonanţa de urgenţă a Guvernului nr.42/2020
În conformitate cu prevederile art.95 și art.117 alin.(3) din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, în procedură de urgență, cu Proiectul de Lege privind aprobarea Ordonanţei de urgenţã a Guvernului nr.67/2021 pentru modificarea Ordonanţei de urgenţă a Guvernului nr.110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie – IMM INVEST ROMÂNIA, a Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, aprobată prin art.II din Ordonanţa de urgenţă a Guvernului nr.42/2020 şi a Ordonanţei de urgenţă a Guvernului nr.16/2021 pentru modificarea şi completarea Ordonanţei de urgenţă a Guvernului nr.110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie – IMM INVEST ROMÂNIA, precum şi pentru modificarea şi completarea Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, aprobată prin art.II din Ordonanţa de urgenţă a Guvernului nr.42/2020, trimis cu adresa nr. PLx. 388 din 27 septembrie 2021, înregistrat la Comisia juridică, de disciplină şi imunităţi sub nr.4c-13/741 din 28 septembrie 2021.

Camera Deputaților este Cameră decizională, în conformitate cu  dispozițiile art.75 alin.(1) din Constituția României, republicată, şi ale art. 92 alin. (9) pct.1 din Regulamentul Camerei Deputaților, republicat.

Senatul, în calitate de primă Cameră sesizată, a adoptat inițiativa legislativă, în ședința din 20 septembrie 2021.

Proiectul de lege are ca obiect de reglementare modificarea următoarelor acte normative: Ordonanţa de urgenţă a Guvernului nr.110/2017, Ordonanţa de urgenţă a Guvernului nr.42/2020, Ordonanţa de urgenţă a Guvernului nr.16/2021. Proiectul vizează creşterea plafoanelor reprezentând ajutor de stat la 270.000 euro pentru fiecare întreprindere care îşi desfăşoară activitatea în sectorul pescuitului şi acvaculturii, 225.000 euro pentru fiecare întreprindere care îşi desfăşoară activitatea în domeniul producţiei primare de produse agricole, respectiv 1.800.000 euro pentru fiecare întreprindere care îşi desfăşoară activitatea în sectorul alimentar, precum şi dimensionarea cuantumului împrumuturilor în funcţie de necesarul de lichidităţi şi dimensiunea întreprinderii, respectiv 18 luni în cazul IMM-urilor sau 12 luni în cazul întreprinderilor mici cu capitalizare de piaţă medie. De asemenea, se preconizează prelungirea valabilităţii schemei de ajutor de stat până la data de 31 decembrie 2021, respectiv până la data la care se emit contracte de garanţie/acorduri de finanţare, perioada până la care poate fi efectuată plata grantului fiind cuprinsă între data intrării în vigoare a prevederilor prezentei ordonanţe de urgenţă şi data de 31 decembrie 2022. 

În ședința desfășurată în sistem mixt din data de 9 noiembrie 2021, potrivit art. 62 și 131 alin.(1) din Regulamentul Camerei Deputaților, republicat, membrii Comisiei juridice, de disciplină și imunități au examinat inițiativa legislativă supusă avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr.508 din 29 iunie 2021 și avizul favorabil al Consiliului Economic și Social transmis prin adresa cu nr. 4976 din 29 iunie 2021.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a inițiativei legislative.

În raport de obiectul și conținutul reglementării, proiectul de Lege face parte din categoria legilor ordinare.

